

Eesti Vabariigi 100. aastapäevale pühendatud sünnipäevanädal algas vanaaja muuseumitunniga. Ründo Mülts Järvamaa Muuseumist rääkis lastele vanaaja koolist ja kommetest.
Kolmapäeval kogunes terve koolipere suure maja õuele, et teha üks tore EV 100 pilt.
Allikas: http://tyripk.ee/images/100.JPG
Neljapäeval oli meie koolis vanaaja koolipäev "100 aastat tagasi". Lapsed rehkendasid, harjutasid ilusat kirja ja käeosavust, toimusid ka kodumaa teaduse ja veerimise-lugemise tund. Koolipäev algas kogunemisega, kus loeti koos „Meie Isa Palvet“, toimusid viisipidamise minutid, korrati 10 käsku ja õpilastele räägiti põnevaid fakte koolielust 100 aastat tagasi. Vahetundides jalutati kahekaupa paaris ja toimusid turnimise minutid ning mängiti vanaaja mänge.
2.c klass oli stiilselt vana-aegne
Nädal lõppes Eesti Vabariigi 100. aastapäevale pühendatud aktusega. Esinesid meie laululapsed ning muusikakooli õpilased.
Oma kooli nädalasse jäi mitmeid ettevõtmisi. Nädala alguses tegime ja jagasime sõbrakaarte ning ühistööna valmis klassi sõbrapuu.
Teisipäeval oli stiilipäev "Sport massidesse!". Lapsed olid koolis sportlikes riietes ning päev algas seekord väga korraliku hommikvõimlemisega. Robert, Kiur ja Lisanna näitasid ette oma parimad võimlemisharjutused ning klass tegi usinalt kaasa.
Sportlik 2. c
Õpilasesinduse eestvedamisel sai sel nädalal igas klassis valitud ja tunnustatud klassi kõige hoolivam poiss ja tüdruk. Meie klassi lapsed valisid kõige hoolivamaks poisiks Kiuri ja kõige hoolivamaks tüdrukuks Anette. Palju õnne! :)
Neljapäeval käisime raamatukogus. Eno Raua 90. sünniaastapäeva puhul korraldatud üritusel rääkis raamatukoguhoidja Katrin meile Eno Rauast ning luges ette ka mõned katkendid tema raamatutest. Kuna Eno Raua peres on veel lastekirjanikke, siis tuli juttu ka Aino Perviku ja Piret Raua kirjutatud lasteraamatutest.
Reedel oli meil stiilipäev "Üks värv - ühtne klass". Meie klassis võis näha palju roosat värvi.
Õpilasesinduse korraldatud üritusel tuli tegutseda koos, leida lahendus ülesandele, kuulata sõpra ja arvestada kaaslastega.
Ajakirja "Hea Laps" ja Insplay joonistuskonkursil "Uued ja huvitavad valgustid" saavutas auhinnalise koha Juhan. Viimasel kogunemisel sai ta kätte oma auhinna - Ravensburger 3D pimedas helendava pusle-majaka.
Juhani töö oli avaldatud ka ajakirjas.
Teisipäeval tõi Juhan klassikaaslastele näha juba kokkupandud majaka.
Tubli, Juhan! :)


Autorid:
Türi Põhikooli 3.c klass ja õpetaja Külli
Arhiiv
December 2018